
Egyetemi hallgatók online tanulási körülményei és alkalmazott tanulási technikái

Napjainkban a gyakran emlegetett digitális átállás jelentős változást kívánt az oktatási rendszerektől, képzési folyamatoktól. A jelenlegi világjárvány következtében egy azonnali digitális átállási kényszer következett be, amely megkövetelte az alkalmazkodást, a módszertani megújulást nem csak a tanárok, hanem a hallgatók részéről is.
Dolgozatomban az online oktatás kezdetén (2020 május) végzett vizsgálatomat mutatom be, amelyben arra keresem a választ, hogy a felsőoktatásban miként is hat a hallgatókra a digitális oktatás a járvány miatt kialakult helyzetben, hogyan tudják elsajátítani a leadott anyagrészt. A felmérést online, egy saját szerkesztésű kérdőívvel végeztem, amely a tanulással kapcsolatosan olyan területeket érintett, mint tanulási körülmények, tanulási technikák, online tanulási tapasztalatok: előnyök és hátrányok stb..
Az eredmények rávilágítanak olyan előnyökre és hátrányokra, amelyek hozzájárulnak egy reális kép kialakításához az online oktatás hatékonyságáról. Ezek ismeretében mind az oktatók, mind a hallgatók tudatosabban alkalmazhatják a technológiák által nyújtott lehetőségeket az tanítás-tanulás folyamatában.

